Ingredjenti 4 biċċiet fenek 300g basal 120g taħlita ta' żebbuġ iswed u aħdar 2 tazzi nbid abjad 1⁄2 tazza vermut klin frisk weraq tar-rand żejt taż-żebbuġa bżar mitħun frisk u melħ Metodu Ixgħel il-forn 220 0 C, gass numru 7. Roxx il-bżar u melħ fuq il-biċċiet tal-fenek. Idlek kull biċċa biż-żejt u poġġihom f'dixx tal-forn. Qiegħed fil-forn sakemm jiħmaru. Neħħi mill-forn u qiegħed ġo casserole . Qaxxar il-basal u t-tewm u qattagħhom f'biċċiet żgħar. Saħħan ftit żejt ġo taġen u qalli l-basal u t-tewm sakemm jieħdu kulur dehbi. Baxxi n-nar u żid iż-żebbug, l-inbid, il-vermut u tazza ilma. Erġa' roxx ftit bżar u melħ jekk ikun hemm bżonn u ħawwad tajjeb. Sajjar sakemm it-taħlita tiftaħ tagħli. Neħħi t-taħlita minn fuq in-nar u ferrixha fuq il-biċċiet tal-fenek. Żid il-weraq tar-rand u l-klin. Sajjar fil-forn għal madwar 90 minuta. Servi mill-ewwel.